OpenLLM-France/wikimedia huggingface dataset:
# Yamhill

Yamhill és una població dels Estats Units a l'estat d'Oregon. Segons el cens del 2008 tenia 855 habitants.

## Demografia

Segons el cens del 2000, Yamhill tenia 794 habitants, 256 habitatges, i 207 famílies. La densitat de població era de 766,4 habitants per km².
Dels 256 habitatges en un 46,5% hi vivien nens de menys de 18 anys, en un 65,6% hi vivien parelles casades, en un 10,5% dones solteres, i en un 19,1% no eren unitats familiars. En el 16,4% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,43.
Per edats la població es repartia de la següent manera: un 31,7% tenia menys de 18 anys, un 10,7% entre 18 i 24, un 27,6% entre 25 i 44, un 22,8% de 45 a 60 i un 7,2% 65 anys o més.
L'edat mediana era de 32 anys. Per cada 100 dones de 18 o més anys hi havia 96,4 homes.
La renda mediana per habitatge era de 49.688$ i la renda mediana per família de 52.344$. Els homes tenien una renda mediana de 38.661$ mentre que les dones 24.583$. La renda per capita de la població era de 16.745$. Aproximadament el 5,3% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yamhill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Yamhill». American Fact Finder. Oficina del Cens dels Estats Units, 12-01-2010.
# Çerkes Mehmed Ali Paixà

Çerkes Mehmed Ali Paşa fou gran visir otomà (1624-1625).
Va pujar diversos graus en la jerarquia administrativa i va ser nomenat beglerbegi de Damasc vers 1618 i el 1621 va ascendir a cinquè visir. El 1624, després de la destitució i execució de Kemankeş Kara Ali Paşa el 3 d'abril, el sultà el va forçar a acceptar el càrrec vacant i així va esdevenir comandant en cap de l'exèrcit encarregat de liquidar la revolta d'Abaza Paixà i recuperar Bagdad als perses, la caiguda de la qual havia causat l'execució del seu antecessor. Va passar per Konya, però no va poder prendre Nigde als rebels. El 3 de setembre de 1624 va lliurar batalla als rebels al pont de Karasu, prop de Kayseri, i els va derrotar; en la persecució dels rebels va capturar l'esposa i la filla d'Abaza que eren escortades per un oficial cap a Sivas. Arribat a Tercan va rebre una ambaixada del paixà rebel, refugiat a Erzurum, que demanava el perdó, que va acceptar amb la condició d'establir una guarnició de geníssers a la ciutadella d'Erzurum. Després va passar l'hivern a Tokat (desembre de 1624) on es va posar malalt i va morir el 27 de gener de 1625.

## Enllaços externs

* Histoire de l'Empire ottoman, depuis son origine jusqu'à nos jours, par J. von Hammer; traduit de l'allemand par J. J. Hellert, Volum 1 a 18, amb referència concreta al volum IX
Gran visir otomà :
# Yōsuke Akimoto

Yousuke Akimoto (秋元 羊介 Amikoto Iōsuke), és un seiyuu nascut el 5 de febrer de 1944 en Tòquio (Japó). Treballa per a Mausu Promotion.

## Rols interpretats

Yousuke Akimoto ha donat veu als següents personatges:
* Bartender, d'Akira.
* Nalerov (pare de Elysse), de Plastic Little.
* Master Asia i Stalker, de G Gundam.
* Alberto, de Giant Robo.
* Musaka, de Char's Counterattack.
* Dark Lord, de Ragnarok The Animation.
* Jirochou Wasabi, de Naruto.
* Xaldin, de Kingdom Hearts II.
# Yūji Naka

Yūji Naka (中 裕司, Osaka, 17 de setembre de 1965) és un dissenyador de videojocs, programador, cap del grup de programadors i dissenyadors de Sega Sonic Team i director de l'empresa Prope. Fou el programador principal del videojoc Sonic the Hedgehog.

## Biografia

Després de graduar-se de l'escola secundària, Naka va decidir no anar a la universitat i quedar-se a la seva ciutat natal. Durant aquest temps, Naka va treballar llargues jornades en diversos treballs poc rellevants. Després de deixar la seva darrera feina, va saber que Sega buscava programadors assistents. Després d'una curta entrevista, fou contractat i va començar a treballar en un joc anomenat Girl's Garden, el qual va obtenir bones crítiques i l'apreciació dels aficionats. Posteriorment, s'encarregà de programar l'edició original del videojoc Sonic the Hedgehog. Naka ha produït altres jocs com NiGHTS Into Dreams, Burning Rangers i Phantasy Star Online. En els seus primers jocs va ser acreditat com "YU2" (en referència a Yū Suzuki) i "Muuu Iūji". És un dels pocs dissenyadors de jocs japonesos capaç de parlar l'anglès de forma fluida.
Naka també va contribuir a crear el popular joc Sega Superstars per l'EyeToy de la consola PlayStation 2, i és esmentat en Shadow the Hedgehog quan els soldats GUN ocasionalment diuen "Mister Iūji Naka is all right" (el senyor Yūji Naka està bé).
El 16 de març de 2006, Naka va anunciar que tenia la intenció de crear el seu propi estudi de videojocs, independent de Sega i de Sega Studio USA. Aquesta decisió fou semblant a la que va prendre Naoto Ōshima l'any 1999, quan va marxar del Sonic Team per fundar l'empresa Artoon.

## Referències

* 1 2 «Sega Stars: Yuji Naka», 21-05-2011. Arxivat de l'original el 2011-05-21. [Consulta: 21 gener 2021].
* ↑ «Girl's Garden» (en anglès), 13-12-2020. [Consulta: 21 gener 2021].
* ↑ «Artoon Co., Ltd. | GameCompanies.com» (en anglès). [Consulta: 21 gener 2021].

## Enllaços externs

* Pàgina web de Prope
* Història de Yūji Naka
* Yūji Naka a MobyGames
# Waterpolo als Jocs Europeus de 2015

Els tornejos de Waterpolo dels Jocs Europeus es duran a terme entre el 12 i el 21 de juny. El torneig masculí participaran 16 equips, i en el torneig femení 12 equips.
En un primer moment el waterpolo no anava a formar part dels Jocs però després d'unes negociacions es va acordar que participessin els jugadors juniors, és a dir, de 16 i 17 anys.

## Qualificació

La nació organitzadora té plaça assegurada en ambdós tornejos. El Campionat Europeu de Waterpolo Júnior 2013 classificaven pel torneig de manera directa. També es va disputar un torneig de classificació per aquelles seleccions sense plaça.

### Homes

| Event classificatori | Data | Instal·lació | Nombre de places | Països classificats |
| País organitzador | – | – | 1 | Azerbaidjan |
| Campionat Europeu de Waterpolo Masculí Júnior 2013 | 8–15 Setembre 2013 | Gżira, Malta | 7 | Montenegro Sèrbia Itàlia Hongria Croàcia Rússia Espanya |
| Torneig Classificatori A | 12–15 Març 2015 | Nijverdal, Països Baixos | 2 | Grècia Ucraïna |
| Torneig Classificatori B | 12–15 Març 2015 | Graz, Àustria | 2 | Eslovàquia Turquia |
| Torneig Classificatori C | 12–15 Març 2015 | Szczecin, Polònia | 2 | França Romania |
| Torneig Classificatori D | 12–15 Març 2015 | Gżira, Malta | 2 | Alemanya Malta |
| Total | | | 16 | |

### Dones

| Event classificatori | Data | Instal·lació | Nombre de places | Països classificats |
| País organitzador | – | – | 1 | Azerbaidjan |
| Campionat Europeu de Waterpolo Femení Júnior 2013 | 1–8 Setembre 2013 | Istanbul, Turquia | 6 | Grècia Espanya Països Baixos Itàlia Hongria Rússia |
| Torneig Classificatori A | 12–15 març 2015 | Niça, França | 2 | França Regne Unit |
| Torneig Classificatori B | 12–14 març 2015 | Bratislava, Eslovàquia | 2 | Eslovàquia Israel |
| Torneig Classificatori C | 12–14 març 2015 | Belgrad, Sèrbia | 2 | Alemanya Sèrbia |
| Total | | | 12 | |

## Medaller

| Event | Or | Plata | Bronze |
| Homes | | | |
| Dones | | | |

## Referències

* ↑ http://www.olympics.ie/wp-content/uploads/2014/09/BEGOC-Sport-Qualification-AQ-v2.2.pdf
# William Cadogan

William, 1.$^{er}$ comte de Cadogan (1672, Liscarton, Comtat de Meath, Irlanda - 17 de juliol, 1726, Kensington, Anglaterra) fou un soldat britànic.
Va prestar servei com a soci de confiança amb el duc de Marlborough durant la Guerra de Successió Espanyola. Després es va veure embolicat en intrigues per obtenir la successió de Jordi I de la Casa de Hannover el 1714.
Va esclafar una revolta jacobita el 1716. Li fou atorgat el títol de comte en 1718 i fou promogut a comandant en cap el 1722.
# Wingate (Carolina del Nord)

Wingate és una població dels Estats Units a l'estat de Carolina del Nord. Segons el cens del 2000 tenia 2.406 habitants.

## Demografia

Segons el cens del 2000, Wingate tenia 2.406 habitants, 751 habitatges i 464 famílies. La densitat de població era de 553 habitants per km².
Dels 751 habitatges en un 30% hi vivien nens de menys de 18 anys, en un 41% hi vivien parelles casades, en un 17,2% dones solteres, i en un 38,1% no eren unitats familiars. En el 27,4% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,99.
Per edats la població es repartia de la següent manera: un 18,7% tenia menys de 18 anys, un 35% entre 18 i 24, un 21,7% entre 25 i 44, un 15,6% de 45 a 60 i un 8,9% 65 anys o més.
L'edat mediana era de 23 anys. Per cada 100 dones de 18 o més anys hi havia 93 homes.
La renda mediana per habitatge era de 33.750 $ i la renda mediana per família de 45.250 $. Els homes tenien una renda mediana de 33.173 $ mentre que les dones 22.708 $. La renda per capita de la població era de 13.884 $. Entorn del 13,8% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wingate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wingate». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Xeixac

Xeixac (Sheshach) és una ciutat desconeguda que apareix a la Bíblia i que va resultar ser el nom en clau de la ciutat de Babilim aplicant el sistema de codificació hebreu Atbash al seu nom en llengua hebrea. Podria significar «casa o cort del príncep».
Sheshach és, en hebreu, Sh-Sh-Ch. Aplicant el codi de substitució Atbash, ens apareixen les lletres B-B-L, en hebreu, Babel. A partir d'aquí, es dedueix que la ciutat desconeguda de Sheshach és, en realitat, un nom poètic per a la ciutat de Babilim.

## Referències

* ↑ Jr 25:26: a tots els reis del nord, als de prop i als de lluny, uns després dels altres, a tots els reis del món que trepitgen aquesta terra. L'últim a beure serà el rei de Xeixac, que és Babilònia. »
* 1 2 Rand, W. W.. «Sheshach». A: American Tract Society Bible Dictionary (en anglès), 1859.
# Xyrichtys incandescens

Xyrichtys incandescens és una espècie de peix de la família dels làbrids i de l'ordre dels perciformes.

## Distribució geogràfica

És un endemisme del nord-est del Brasil.

## Referències

* ↑ FishBase (anglès)

## Bibliografia

* Edwards, A. J. & R. Lubbock. 1981. A new wrasse (Teleostei: Labridae) of the genus Xyrichtys from the Fernando de Noronha archipelago. Rev. Suisse Zool. v. 88 (no. 1): 233-237.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xyrichtys niger

Xyrichtys niger és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 16,2 cm de longitud total.

## Distribució geogràfica

Es troba des del Mar Roig fins a les Filipines, el Japó i les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Éverard de Gateley

Éverard de Gateley fou un escriptor anglonormand actiu en la segona meitat del segle xii.
Era un monjo de l'abadia de Bury Saint Edmund, originari de Gateley (Norfolk). És autor de tres Miracles de la Mare de Déu. El primer és una de les moltes variants del relat en què la verge Maria s'apareix en somnis a un clergue malalt de càncer a la boca i el cura donant-li el pit. El clergue desperta curat, i narra el miracle al seu bisbe abans de morir després d'haver rebut la comunió.

## Bibliografia

* Paul Meyer, "Notice du Ms. Rawlinson Poetry", Romania, v. 29, p. 27-47, París, 1900 (en francès)
# Úlcera venosa

Les úlceres venoses són una pèrdua de continuïtat a la pell, generalment de les cames, que es creu que es produeixen a causa d'un funcionament incorrecte de les vàlvules venoses que produeixen varices, denominant-se així també com a úlceres varicoses.$^{:846}$ Són les principals causes de ferides cròniques, que es produeixen en el 70% al 90% dels casos d'úlcera de la cama. Les úlceres venoses es desenvolupen principalment al llarg de la part distal o medial de la cama i poden ser doloroses amb efectes negatius sobre la qualitat de vida.
L'exercici físic juntament amb mitges de compressió augmenta la curació. Les directrius de NICE recomanen que tothom que tingui una úlcera venosa de la cama, encara que estigui curada, hauria de derivar-se a un "servei vascular" per a la seva avaluació amb una ecografia Doppler venosa i la possibilitat d'intervenció.

## Referències

* ↑ James, William D.; Berger, Timothy G.; Elston, Dirk M. Andrews' Diseases of the Skin: clinical Dermatology. Saunders Elsevier, 2006. ISBN 978-0-7216-2921-6. OCLC 968428064.
* ↑ «Treatment of nonhealing ulcers with allografts». Clin. Dermatol., 23, 4, 2005, pàg. 388–95. DOI: 10.1016/j.clindermatol.2004.07.020. PMID: 16023934.
* ↑ «A systematic review of qualitative research into people's experiences of living with venous leg ulcers». Journal of Advanced Nursing, 74, 3, 01-03-2018, pàg. 550–563. DOI: 10.1111/jan.13465. PMID: 28960514.
* ↑ «Prescribed Exercise With Compression vs Compression Alone in Treating Patients With Venous Leg Ulcers: A Systematic Review and Meta-analysis». JAMA Dermatology, 154, 11, 01-11-2018, pàg. 1304–1311. DOI: 10.1001/jamadermatol.2018.3281. PMC: 6248128. PMID: 30285080.
* ↑ NICE. «Varicose veins in the legs: The diagnosis and management of varicose veins. 1.2 Referral to a vascular service». National Institute for Health and Care Excellence, 23-07-2013.

## Vegeu també

* Ulcera arterial
# Ángeles Amador Millán

Ángeles Amador Millán (Madrid, Espanya 1949) és una advocada i política espanyola, que fou Ministra de Sanitat i Consum de l'últim govern presidit per Felipe González.

## Biografia

Va néixer el 10 d'octubre de 1949 a la ciutat de Madrid. va estudiar dret a la Universitat Complutense de Madrid i posteriorment realitzà el seu doctorat a la Universitat Harvard als Estats Units d'Amèrica, especialitzant-se en dret industrial i dret de la competència.

## Activitat política

Membre del Partit Socialista Obrer Espanyol en l'últim govern govern presidit per Felipe González fou nomenada Ministra de Sanitat i Consum, càrrec que desenvolupà tota la legislatura.
En les eleccions generals de 1996 fou escollida diputada al Congrés per la província de Segòvia, sent reelegida en les eleccions de l'any 2000. Abandonà el seu escó el juliol de l'any 2002 per dedicar-se a l'activitat privada. És membre del Consell d'Administració de Red Eléctrica de España des del 26 de maig de 2005.

## Referències

* ↑ «Composición del Consejo de administración de Red Eléctrica Corporación, S.A.». CNMV. [Consulta: 29 desembre 2013].

## Enllaços externs

* (castellà) Informació de Ángeles Amador al Congrés dels Diputats
# Ōita (ciutat)

Ōita (大分市, Ōita-shi) és la capital de la prefectura d'Ōita, a l'illa de Kyushu, al Japó. Situada a la costa nord-oriental de l'illa, és una ciutat industrial (indústria paperera i tèxtil) i agrícola (arròs, blat). També compta amb mines d'argent i estany.

## Ciutats agermanades

* Aveiro, Portugal
* Wuhan, Xina
* Austin, Texas, Estats Units d'Amèrica
* Guangzhou, Xina
* Vitória, Brasil

## Referències

* ↑ «Ōita (ciutat)». Gran Enciclopèdia Catalana. Barcelona: Grup Enciclopèdia Catalana.
# Ögmundur Kristinsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Ögmundur Kristinsson (nascut el 19 de juny de 1989) és un porter de futbol professional islandès, que actualment juga per al SBV Excelsior neerlandès.

## Referències

* ↑ «Islandia - Ö. Kristinsson - Perfil con noticias, estadísticas de carrera e historia - Soccerway». [Consulta: 16 juliol 2019].
# Čebovce

Čebovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1330.
# Viracocha

Viracocha (en quítxua Qun Tiksi Wiraqucha) era considerat com l'esplendor originari o el Senyor, Mestre del Món. Realment va ser la primera divinitat dels antics peruans, és a dir els habitants del Caral, Chavín de Huántar, Huari i especialment els tiahuanaco, que provenien del llac Titicaca. El culte al deu creador va suposar un concepte d'allò abstracte i intel·lectual, i tan sols estava destinat a la noblesa. Viracocha era representat amb dues vares, que pareix que eren estòliques (propulsors) o warakas (fones gegants andines).
Viracocha, igual que altres deus, va ser un déu nòmada. Segons els mites va sorgir de les aigües i va crear el cel i la terra. Tenia un company alat, l'ocell Inti, una mena d'ocell mag, coneixedor de l'actualitat i el futur. Aquest tenia el nom de Corequenque a les tradicions orals, missatger dels déus, les plomes del qual s'utilitzaven per a la mascaypacha o corona de l'emperador o sapa inca.

## Referències

* ↑ «Viracocha». Gran Enciclopèdia Catalana. Barcelona: Grup Enciclopèdia Catalana.
* ↑ Mathieu Viau-Courville: Spatial configuration in Tiwanaku art. A review of stone carved imagery and staff gods Boletín del Museo Chileno de Arte Precolombino, Vol. 19, No. 2 (2014), p. 15–16
* ↑ Colonial Spanish America: a documentary history, Kenneth R. Mills, Rowman & Littlefield, 1998, p. 39.
* ↑ Mathieu Viau-Courville: Spatial configuration in Tiwanaku art. A review of stone carved imagery and staff gods Boletín del Museo Chileno de Arte Precolombino, Vol. 19, No. 2 (2014), p. 18
# 104 d'Aquari

104 d'Aquari (104 Aquarii) és una estrella triple de la Constel·lació d'Aquari. 104 Aqr és una binària espectroscòpica i probablement variable.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «Parameters and abundances in luminous stars» (en anglès). Astronomical Journal, 6, 02-05-2014, pàg. 137. DOI: 10.1088/0004-6256/147/6/137.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
# (207) Hedda

(207) Hedda és un asteroide pertanyent al cinturó d'asteroides descobert el 17 d'octubre de 1879 per Johann Palisa des de l'observatori de Pula (Croàcia). Està nomenat així per Hedwig Winnecke, muller de l'astrònom alemany Friedrich A. T. Winnecke.

## Referències

* 1 2 3 4 5 6 «JPL Small-Body Database». [Consulta: 17 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(207) Hedda» (en anglès). [Consulta: 3 juny 2015].
# (208) Lacrimosa

(208) Lacrimosa és un asteroide pertanyent al cinturó d'asteroides descobert el 21 d'octubre de 1879 per Johann Palisa des de l'observatori de Pula (Croàcia).
Està anomenat així per la paraula en llatí per llàgrima.
Forma part de la família d'asteroides de Coronis.

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ Hirayama, Kiyotsugu «Group of asteroids probably of common origin» (en anglès). The Astronomical Journal, 743, 1918 [Consulta: 27 juliol 2015].

## Enllaços externs

* «(208) Lacrimosa» (en anglès). [Consulta: 3 juny 2015].
# 1491, la història mai explicada de les Amèriques abans de Colom

1491, la història mai explicada de les Amèriques abans de Colom (originalment en anglès, 1491: The Untold Story of the Americas Before Columbus) és una minisèrie de televisió de docudrama de vuit capítols basada en el llibre 1491: New Revelations of the Americas Before Columbus de Charles C. Mann. Va ser coproduïda al Canadà per Aarrow Productions i Animiki See Digital Production i es va emetre per primera vegada al canal canadenc Aboriginal Peoples Television Network el 2017. El rodatge va tenir lloc al Canadà, als Estats Units, a Mèxic i al Perú i la seva creació va implicar més de 400 membres del repartiment i equip indígenes.
Mitjançant una representació dramàtica, veus en off del narrador i entrevistes amb els principals estudiosos indígenes, la sèrie il·lustra que abans de l'arribada de Cristòfor Colom a les Amèriques l'hemisferi occidental estava poblat de societats indígenes avançades en agricultura, astronomia, arquitectura, govern, medicina, tecnologia, ciència, comerç i art. Es mostren exemples específics de vuit regions geogràfiques d'Amèrica. Presentada des d'una perspectiva indígena, la sèrie segueix una línia de temps des de fa 20.000 anys fins al 1491.
El 25 de setembre de 2020 es va estrenar la versió doblada al català al canal 33.

## Referències

* ↑ «New TV Series '1491: The Untold Story of the Americas before Columbus'» (en anglès). Powwows.com, 02-11-2017. Arxivat de l'original el 2022-07-03. [Consulta: 3 juliol 2022].
* ↑ «Miniseries 1491, led by Victoria's Barbara Hager, offers a different view of history». Times Colonist. [Consulta: 3 juliol 2022].
* ↑ «Indigenous-produced docu-drama series "1491" reveals untold history of the Americas before Columbus». 1491 Productions Inc. [Consulta: 3 juliol 2022].
* ↑ «"1491, la història mai explicada de les Amèriques abans de Colom" s'estrena al 33». CCMA, 23-09-2020. [Consulta: 3 juliol 2022].